«Չորրորդ ինքնիշխանություն»-ը գրում է. - «Խորհրդարանական ընտրություններում, ինչպես հայտնի է, լուծվում է այն հարցը, թե մարդկանց որ խումբն է առաջիկա 5 տարիներին ղեկավարելու Հայաստանը: Իսկ այդ ղեկավարումը կոնկրետ նյութական արտահայտություն ունի: Ընդդիմությունն, օրինակ, հաշվարկներ էր ներկայացնում, որոնց համաձայն միայն տնտեսության ստվերը կրճատելու եւ հանքարդյունաբերության ոլորտի ռազմավարությունը փոխելու շնորհիվ հնարավոր է շատ հանգիստ կրկնապատկել բյուջեն: Այսօրվա իշխանությունները դա չեն անում ոչ թե այն պատճառով, որ չեն հասկանում, այլ որովհետեւ այդ ավելցուկը իրենք են վերցնում»: